text: [{"text_idx": "#000000", "text": "Kvinnuskei\u00f0 vi\u00f0 Gjo\u0301gv: Frumkraft og na\u0301ttu\u0301ra"}, {"text_idx": "#000001", "text": "fri\u030130apr(apr 30)13:00sun02mei(mei 2)14:00Kvinnuskei\u00f0 vi\u00f0 Gjo\u0301gv: Frumkraft og na\u0301ttu\u0301ra"}, {"text_idx": "#000002", "text": "Heilsa, orka, hvi\u0301ld, na\u0301ttu\u0301ra & menning i\u0301 einum\nUnna t\u00e6r sja\u0301lvari eina uppiborna mini-feriu. L\u00e6r naka\u00f0 ny\u0301tt, fa\u0301 i\u0301bla\u0301stur, et heilsugo\u0301\u00f0an mat og njo\u0301t"}, {"text_idx": "#000003", "text": "Heilsa, orka, hvi\u0301ld, na\u0301ttu\u0301ra & menning i\u0301 einum"}, {"text_idx": "#000004", "text": "Unna t\u00e6r sja\u0301lvari eina uppiborna mini-feriu. L\u00e6r naka\u00f0 ny\u0301tt, fa\u0301 i\u0301bla\u0301stur, et heilsugo\u0301\u00f0an mat og njo\u0301t tilveruna saman vi\u00f0 \u00f8\u00f0rum go\u0301\u00f0um kvinnum a\u0301 Gja\u0301argar\u00f0i."}, {"text_idx": "#000005", "text": "A\u0301 hesum kvinnuskei\u00f0num l\u00e6rir tu\u0301 grundleggjandi mindfulness sameint vi\u00f0 v\u00e6lveru og vakra na\u0301ttu\u0301ru vi\u00f0 Gjo\u0301gv."}, {"text_idx": "#000007", "text": "Leygarmorgun er mju\u0301k u\u0301rspenning, og tit vakna v\u00e6l til go\u0301\u00f0ar dansivenjingar. Er ve\u00f0ri\u00f0 til vildar ver\u00f0ur hesin parturin ni\u00f0ri i\u0301 gjo\u0301nni. Si\u0301\u00f0ani er heilsugo\u0301\u00f0ur morgunmatur. Aftana\u0301 morgunmatin er fra\u0301l\u00e6ra vi\u00f0 st\u00f8\u00f0i i\u0301 ny\u0301ggja bo\u0301klinginum \u201cFLUFFY \u2013 ein neyvur lei\u00f0beinari til mindfulness og sinnisvenjing\u201d hja\u0301 Biritu Nols\u00f8, rith\u00f8vunda og undirvi\u0301sara."}, {"text_idx": "#000008", "text": "Vit leita aftur til okkara frumkraft, sleppa spenningum og venja kropstilvit, andadra\u0301ttar- og sinnisvenjingar, i\u00f0 geva t\u00e6r meira orku, \u00f8kta javnva\u0301g, mi\u00f0savnan, kensluligan treystleika og n\u00e6rveru i\u0301 gerandisdegnum."}, {"text_idx": "#000009", "text": "Venjingar i\u0301 vakra umhv\u00f8rvinum vi\u00f0 Gjo\u0301gv er partur av skei\u00f0num. Ti\u0301\u00f0 er sett av til hvi\u0301ld og innhugsan. Leygarkv\u00f8ldi\u00f0 er tiltaki\u00f0 \u201cKreativitetur & Mindfulness\u201d."}, {"text_idx": "#000010", "text": "Sunnudagin endar fra\u0301l\u00e6ran kl. 12.30, tit njo\u0301ta ein felags mi\u00f0ma\u0301la saman og skei\u00f0i\u00f0 endar kl. 14.00."}, {"text_idx": "#000012", "text": "Kostna\u00f0ur: 4.098 kr. i\u0301rokna\u00f0 skei\u00f0, tilfar, heitur pottur, gisting i\u0301 dupultkamari og heilsugo\u0301\u00f0a matarveiting. Allar ma\u0301lti\u0301\u00f0ir, eisini a\u0301bit til ste\u00f0gir fyrra- og seinnapartar og drekkamunnar um kv\u00f8ldi, eru i\u0301rokna\u00f0ar."}, {"text_idx": "#000014", "text": "Undirvi\u0301sari: Birita Nols\u00f8, rith\u00f8vundi og undirvi\u0301sari."}, {"text_idx": "#000015", "text": "Fri\u0301ggjadagin 30. apri\u0301l (Dy\u0301ra bi\u00f0idag)"}, {"text_idx": "#000020", "text": "kl. 10.00 Fra\u0301l\u00e6ra vi\u00f0 venjingum"}, {"text_idx": "#000021", "text": "Birita Nols\u00f8 eigur og rekur Vaksa.fo, sum bjo\u0301\u00f0ar skei\u00f0, veglei\u00f0ing, tilt\u00f8k og ambo\u00f0 til frama fyri menning, mindfulness og meditatio\u0301n. Birita hevur arbeitt no\u0301gv vi\u00f0 bur\u00f0ardygd, eisini i\u0301 fer\u00f0avinnuni. Hon hevur meira enn 20 a\u0301ra langar royndir i\u0301 fra\u0301l\u00e6ru og hevur seinastu 10 a\u0301rini burturav fingist vi\u00f0 sinnisvenjing, kropsvenjing, mindfulness og meditatio\u0301n."}, {"text_idx": "#000022", "text": "Birita hevur dru\u0301gvar royndir i\u0301 HR, toymis-, verk\u00e6tlanar- og prosesslei\u00f0slu og hevur m.a. skipa\u00f0, leitt og ment eina \u00f8rgrynnu av skei\u00f0um, verk\u00e6tlanum, tilt\u00f8kum og evnis- og starvsfo\u0301lkad\u00f8gum, eitt nu\u0301 i\u0301 landsfyrisitingini."}, {"text_idx": "#000023", "text": "I\u0301 desember 2020 kom bo\u0301klingurin Fluffy \u2013 ein neyvur lei\u00f0beinari til mindfulness og sinnisvenjing u\u0301t. Bo\u0301klingurin er partur av fra\u0301l\u00e6rutilfarinum a\u0301 skei\u00f0num. Birita hevur eisini, saman vi\u00f0 manni si\u0301num Henrik Krag, eitt nu\u0301 ment heilsufremjandi ljo\u0301\u00f0ambo\u00f0 og ritstjo\u0301rna\u00f0 bo\u0301kina 5 HJERTEF\u00d8LELSER, sum kom u\u0301t i\u0301 2018."}, {"text_idx": "#000024", "text": "Selvudvikling for det hele menneske (ebog)"}]